Написати на језику *Java* следећи пакет типова:

* ***Упоредив*** појам може да испита да ли је истоветан другом појму.
* Упоредивом ***производу*** може да се дохвати једнословна ознака врсте производа, да се одреди запремина, да се испита истоветност са другим производом, да се направи копија и да се састави текстуални облик. Два производа су истоветна ако имају исту ознаку врсте. Текстуални облик садржи ознаку врсте.
* ***Квадар*** и ***сфера*** су производи задатих димензија (не треба проверавати исправност). Ознаке врсте производа су **K**, односно **S**. Два производа су истоветна ако су исте врсте и ако имају исте димензије. Текстуални облик је *vr***(***d***,***d***,**…**,***d***)**, где su: *vr* – ознака врсте производа и *d* – једна димензија производа.
* ***Складиште*** може да садржи задати број (подразумевано 10) производа до задате укупне запремине. Ствара се празно. Може да се стави производ на прво слободно место у складишту (за место у складишту се сматра да може да прими производ произвољне запремине, грешка је ако се премаши укупна запремина складишта или ако нема слободног места), да се извади производ који је истоветан задатом производу (грешка је ако нема таквог производа), да се одреди број слободних места и неискоришћена запремина.
* Апстрактна ***особа*** има име које може да се дохвати. Текстуални облик садржи име особе.
* ***Радник*** је особа којој је придружено једно складиште и један производ који представља калуп за производњу нових производа. Може да произведе нови производ као копију калупа и да га смести у складиште. Текстуални облик радника, поред имена, садржи и текстуални облик придруженог калупа.
* ***Купац*** је особа која може да купи из задатог складишта један производ који је истоветан задатом производу (задати производ треба да послужи као узорак за куповину).

Написати на језику *Java* класу с главним програмом који помоћу два радника и једног купца изврши неколико радњи над једним складиштем и исписује на главном излазу резултате рада. Сви параметри треба да буду константе (не треба ништа учитавати).